*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*52. számú előterjesztés*

Bátaszék Város Önkormányzata Képviselő-testületének 2016. március 30-án

16,00 órakor megtartandó ülésére

*a Polgármesteri Konzultációs Fórum létrehozására irányuló együttműködési megállapodás*

|  |
| --- |
| **Előterjesztő:** dr. Bozsolik Róbert polgármester  **Készítette:** Szekszárd MJVPH    **Törvényességi ellenőrzést végezte:** -----------------  **Tárgyalja:**  Pénzügyi és Gazdasági Bizottság: 2016. 03. 29. |

**Tisztelt Képviselő-testület!**

Szekszárd Megyei Jogú Város Önkormányzatának Közgyűlése a 37/2016. (II.25.) határozatával jóváhagyta a Szekszárd és Térsége Önkormányzati Társulás helyébe lépő Polgármesteri Konzultációs Fórum létrehozásáról szóló együttműködési megállapodást, melyet 2016. március 11-én küldtek meg részünkre, egyúttal kérve a képviselő-testületek jóváhagyását.

Kérem, hogy az alábbi határozati javaslat elfogadásával a megállapodást szíveskedjenek jóváhagyni:

# H a t á r o z a t i j a v a s l a t :

**a Polgármesteri Konzultációs Fórum létrehozására**

Bátaszék Város Önkormányzatának Képviselő-testülete a Polgármesteri Konzultációs Fórum létrehozásáról szóló együttműködési megállapodás megkötését elviekben támogatja, e kérdésben a végső döntést a városra eső költségek ismeretében kívánja meghozni.

*Határidő:* 2016. április 10.

*Felelős:* Skoda Ferenc jegyző

(a határozat megküldéséért)

*Határozatról értesül:* Szekszárd MJV

irattár

**Polgármesteri Konzultációs Fórum létrehozásáról**

amely létrejött egyrészről **Szekszárd Megyei Jogú Város Önkormányzata** (cím: 7100 Szekszárd, Béla király tér 8., képviseli **Ács Rezső polgármester**), másrészről

………………………………(székhelye…………………………….., képviseli ……………………**polgármester**),

………………………………(székhelye…………………………….., képviseli ……………………**polgármester**), ………………………………(székhelye…………………………….., képviseli ……………………**polgármester**), ………………………………(székhelye…………………………….., képviseli ……………………**polgármester**), ………………………………(székhelye…………………………….., képviseli ……………………**polgármester**), ………………………………(székhelye…………………………….., képviseli ……………………**polgármester**), ………………………………(székhelye…………………………….., képviseli ……………………**polgármester**),

a továbbiakban: együttműködő felek között- a mai napon az alábbi tartalommal:

**I. Preambulum**

A megállapodás létrehozásának előzménye, hogy a 2016. február 29. napján megszüntetésre kerülő Szekszárd és Térsége Önkormányzati Társulás tagönkormányzatai a társulásban szerzett tapasztalataik alapján az önkormányzatok közötti együttműködésre továbbra is készek, és ennek érdekében kifejezik szándékukat, hogy a további egyeztetésre, tapasztalatcserére a társulásban részes önkormányzatok, Tolna Város Önkormányzatával kiegészülve megállapodnak egymással, és az együttműködés érdekében **konzultációs fórumot** hoznak létre, ezáltal a továbbiakban is biztosítani tudják az együttműködést az önkormányzatok között. Az együttműködésben részes huszonhat település: Alsónána, Alsónyék, Báta, Bátaszék, Bogyiszló, Decs, Fadd, Fácánkert, Felsőnána, Harc, Kéty, Kistormás, Kölesd, Medina, Murga, Őcsény, Pörböly, Sárpilis, Szálka, Szedres, Szekszárd, Sióagárd, Tengelic, Tolna, Várdomb, Zomba.

A polgármesteri konzultációs fórum lehetőséget biztosít az önkormányzatoknak arra, hogy megosszák egymással tapasztalataikat, észrevételeiket, a fejlesztési tervekkel kapcsolatos elképzeléseiket, véleményeiket, ily módon elősegítve a térség fejlődését.

Az önkormányzatok vezetőinek rendszeres tájékoztatása a településeket érintő gazdasági, kulturális, turisztikai tevékenységekről, rendezvényekről a települések közötti kapcsolatot erősíti, továbbá lehetőséget ad közös tervek, ötletek megvitatására, megvalósítására is.

A polgármesteri konzultációs fórum fontos színtere lehet különösen a településfejlesztés, a turizmusfejlesztés, idegenforgalom, térségi közművelődési tevékenységek koordinálásának, a térségi identitás erősítésének, a kulturális örökség megőrzésének, család-, gyermek- és ifjúságvédelem, ifjúsági feladatok térségi szintű koordinálásának, szervezésének, továbbá a térségi foglalkoztatás-politikai célok összehangolásának.

**II. Az együttműködési megállapodás célja**

Együttműködő felek kijelentik, hogy a települések szempontjából kiemelt fejlesztések érdekében együttműködnek oly módon, hogy a tervezett önkormányzati fejlesztési lehetőségeiket összehangolják, illetve ennek elérése érdekében konzultációt folytatnak.

Az együttműködő felek megállapodnak abban, az önkormányzatok együttműködése kapcsán lehetőséget kívánnak biztosítani a Felek közigazgatási területén működő vállalkozások, civil szervezetek, és magánszemélyek számára is az együttműködésre, melynek lehetséges útja az önkormányzatok közötti szorosabb együttműködés létrehozása.

**III. Az együttműködési megállapodás tárgya**

A jelen megállapodás aláírásával az együttműködő felek megállapodnak abban, hogy a települések érdekeinek figyelembevételével különösen az alábbi területek összehangolt fejlesztése során együtt kívánnak működni.

**III/1.** **gazdaságfejlesztés,** különösen:

**III/1.1. a tudásgazdaság fejlesztése** területén: a munkaerő igény biztosítása érdekében a képzési igények feltérképezése, javaslattétel a szakképzés irányára;

**III/1.2.** **a helyi vállalkozások versenyképességének javítása és foglalkoztatásának ösztönzése területén**: vállalkozói környezet és kultúra fejlesztése, a vállalkozói együttműködés, a beszállítói hálózatokba történő integrálódás segítése;

**III/1.3. infokommunikációs fejlesztések területén**: a digitális írástudás fejlesztése érdekében közös programok kidolgozása és működtetése, együttműködés az informatizáltság növelése érdekében, önkormányzati informatikai fejlesztések területén.

**III/2. kultúra:** a helyi és térségi kulturális értékek népszerűsítése, programok szervezéséhez szükséges közös platformok létrehozása.

**III/3.** **sport:** együttműködés, különös tekintettel a szabadidősport és az utánpótlás fejlesztés területén.

**III/4.** **szolgáltatások:** a Magyarország helyi önkormányzatairól szóló törvényben meghatározott, kötelezően ellátandó önkormányzati feladatok megvalósításának összehangolása.

**III/5.** **turisztika**: együttműködés a turisztikai fejlesztések terén, a megközelíthetőség, a fogadóképesség és a turisztikai kínálat elemeinek fejlesztése, valamint az összehangolt információnyújtás és turizmusirányítás területén.

**IV.** Az üléseken a települések polgármesterei vagy a képviselő-testületek által delegált személy vehet részt.

**V.** Az együttműködés szervezési feladatait Szekszárd Megyei Jogú Város Polgármesteri Hivatala látja el.

A konzultációs fórumokra meghívást kap Tolna Megye I. számú választókerületének országgyűlési képviselője. A fórum összehívásáról Szekszárd Megyei Jogú Város Önkormányzatának polgármestere gondoskodik. A konzultációs fórum működési szabályairól maga dönt.

**VI.** A konzultációs fórum működésének költségeit Szekszárd Megyei Jogú Város Önkormányzata előlegezi meg, melyet az együttműködő önkormányzatok lakosságarányosan viselnek, és Szekszárd Megyei Jogú Város Önkormányzatának számlája alapján megfizetnek.

**VII.** A konzultációs fórum éves programját, és a várható éves költségét együttműködő felek tárgyév január 31. napjáig, - 2016. évben április 30. napjáig - határozzák meg, melyet az önkormányzatok éves költségvetésében terveznek.

**VIII.** Ezen szerződés határozatlan időre jön létre, melynek kezdete a szerződés aláírásának napja.

**IX.** Együttműködő Felek tudomásul veszik, hogy jelen Együttműködési Megállapodás kizárólag Szekszárd Megyei Jogú Város Önkormányzatának Közgyűlése és az együttműködésben részt vevő önkormányzatok Képviselő-testületeinek jóváhagyásával jön létre.

Szekszárd, 2016………………

**............................................ …………………………………………**

**Alsónána Község Önkormányzata Alsónyék Község Önkormányzata**

**………………………………………… ..………………………………………..**

**Báta Község Önkormányzata Bátaszék Város Önkormányzata**

**……………………………………….. ………...……………………………….**

**Bogyiszló Község Önkormányzata Decs Nagyközség Önkormányzata**

**………………………………………… ………...……………………………….**

**Fadd Nagyközség Önkormányzata Fácánkert Község Önkormányzata**

**…………………………………………. …………………………………………..**

**Felsőnána Község Önkormányzata Harc Község Önkormányzata**

**…………………………………………. …………………………………………….**

**Kéty Község Önkormányzata Kistormás Község Önkormányzata**

**…………………………………………. …………...……………………………….**

**Kölesd Község Önkormányzata Medina Község Önkormányzata**

**………………………………............ ………………………………..............**

**Murga Község Önkormányzata Őcsény Község Önkormányzata**

**………………………………………… ………………………………...............**

**Pörböly Község Önkormányzata Sárpilis Község Önkormányzata**

**……………………………………….. ……..………………………………………**

**Szálka Község Önkormányzata Szedres Község Önkormányzata**

**………………………………………. …….…………………………………………**

**Szekszárd Megyei Jogú Város Sióagárd Község Önkormányzata**

**Önkormányzata**

**……………………………………… …………………………………………….**

**Tengelic Község Önkormányzata Várdomb Község Önkormányzata**

**………………………………………. …………………………………………………..**

**Zomba Község Önkormányzata Tolna Város Önkormányzata**